Португалия е определила 15 май в годината на кандидатстване като краен срок за подаване на единни заявления за 2011 г. По отношение на единните заявления, включващи заявление за премия за овце и кози, в съответствие с член 35, параграф 2 от Регламент (ЕО) No 1121/2009 Португалия е определила 30 април в годината на кандидатстване като краен срок за подаване на заявленията за премия за овце и кози за 2011 г.
 (5)
 Съгласно член 22 от Регламент (ЕО) No 1122/2009, когато крайната дата за представяне на дадена молба за помощи или оправдателни документи, договори или декларации по част II, дял II от Регламент (ЕО) No 1122/2009 е официален празник, събота или неделя, се смята, че тя се пада на първия следващ работен ден. Следователно през 2011 г. единни заявления могат да се подават най-късно до 16 май 2011 г., който е първият работен ден след 15 май 2011 г. По-специално по отношение на единните заявления, включително заявления за премиите за овце и кози, такива могат да се подават най-късно до 2 май 2011 г., който е първият работен ден след 30 април 2011 г.
 (6)
 Член 6 от Регламент (ЕО) No 1122/2009 изисква от държавите-членки да гарантират надлежното идентифициране на селскостопанските парцели и да изискват единното заявление да бъде придружено от документи, позволяващи идентифицирането на парцелите, с оглед на прилагането на системата за контрол.
 (7)
 В отговор на редовно установяваните в миналото недостатъци в идентифицирането на земеделските парцели Португалия в сътрудничество с Комисията въведе „План за действие“. Този ангажимент включва по-специално актуализирането на системата за идентифициране на земеделските парцели (СИЗП) в Португалия.
 (8)
 Във връзка с изпълнението на тези ангажименти Португалия повиши административния си капацитет за приемане на заявления за подпомагане и в сравнение с 2010 г. изтегли напред датата за започване на приемането на 1 февруари 2011 г.
 (9)
 Налице са обаче извънредни обстоятелства в областта на обработването на единните заявления за 2011 г. по отношение на континентална Португалия. По-специално поради забавеното приключване на фотоинтерпретирането на 1 800 000 парцела от външен изпълнител СИЗП не можа да бъде актуализирана в рамките на предвидения график. Поради това актуализираната информация беше предоставена на земеделските производители считано от 21 февруари 2011 г.
 (10)
 Като се има предвид съществуващият технически капацитет в Португалия, който вече беше увеличен в очакване на изпълнението на „Плана за действие“, ситуацията засегна възможността на подателите да внесат единните си заявления за подпомагане за континентална Португалия в предвидените в член 11, параграф 2 от Регламент (ЕО) No 1122/2009 и член 35, параграф 2 от Регламент (ЕО) No 1121/2009 срокове.
 (11)
 Тези затруднения бяха задълбочени от факта, че процедурата за подаване на заявления в Португалия е особено времеемка, като се вземат под внимание референтните граници на парцелите, които земеделските производители следва да проверят внимателно след актуализацията на СИЗП. Поради това е особено трудно да се спазят посочените срокове — съответно 16 май 2011 г. и 2 май 2011 г., в общия контекст на „Плана за действие“, както и ангажиментите, които Португалия пое за подобряване на интегрираната си система за администрация и